
1. ინფორმაცია დამკვეთის შესახებ
საქართველოს საზოგადოებრივ საქმეთა ინსტიტუტი (GIPA) არის უმაღლესი საგანმანათლებლო დაწესებულება, რომლის აკადემიური საქმიანობა მოიცავს დაახლოებით 2 000 სტუდენტს და 300-მდე თანამშრომელს.
უნივერსიტეტის კამპუსი მდებარეობს ქალაქ თბილისში, რუსთავის გზატკეცილი #22ა. კაფეტერია განთავსებულია უნივერსიტეტის ეზოში, განცალკევებით მდგომ შენობა ნაგებობაში საერთო ფართი - 135 კვმ. და წარმოადგენს კამპუსის ძირითად კვების სივრცეს სტუდენტებისა და თანამშრომლებისთვის.
კაფეტერიის სავარაუდო დატვირთვა: 500-600 მომხმარებელი დღეში (სასწავლო პერიოდში). მოცემული მაჩვენებელი არის საორიენტაციო და არ წარმოადგენს GIPA-ს მხრიდან გარანტირებულ მოცულობას.
2. ინტერესთა გამოხატვის მიზანი და სამართლებრივი სტატუსი
2.1. მოწვევის მიზანია ბაზრის კვლევა, პოტენციური მომსახურების მიმწოდებლების იდენტიფიცირება და მათი შეთავაზებების გაცნობა უნივერსიტეტის კაფეტერიის კვებითი მომსახურების ორგანიზების მიზნით.
2.2. წინამდებარე მოკვლევა/დოკუმენტი არ არის ტენდერის / შესყიდვის განცხადება და  მისი გამოქვეყნება არ წარმოშობს GIPA-სთვის ხელშეკრულების დადების ან განაცხადის დაკმაყოფილების ვალდებულებას.
2.3. GIPA უფლებამოსილია ნებისმიერ ეტაპზე შეცვალოს პროცედურის პირობები, გააგრძელოს ან შეამცირონ ვადები, შეაჩეროს ან შეწყვიტოს პროცესი, ასევე მოითხოვოს დამატებითი ინფორმაცია ან დოკუმენტაცია.
2.4. განაცხადის მომზადებასა და წარდგენასთან დაკავშირებული ხარჯები არ ანაზღაურდება.
2.5. შესყიდვების სამსახური დაუკავშირდება მხოლოდ იმ კანდიდატებს, რომლებიც გაივლიან პირველადი შერჩევის ეტაპს და დააკმაყოფილებენ სავალდებულო საკვალიფიკაციო მოთხოვნებს.
3. მომსახურების აღწერა
3.1. მომსახურების ძირითადი შინაარსი
პროვაიდერი უზრუნველყოფს უნივერსიტეტის კაფეტერიის სრულ ოპერირებას - მზა კვების პროდუქტების მიწოდებას, გაცემას/რეალიზაციას, სივრცის ყოველდღიურ მოვლა-პატრონობასა და მომსახურების ხარისხის უწყვეტ კონტროლს.
3.2. ძირითადი პირობა - ადგილზე არ უნდა მოხდეს საკვების წარმოება
კაფეტერიის სივრცეში საკვების წარმოება/მომზადება დაუშვებელია. ყველა კერძი კაფეტერიაში უნდა მიეწოდოს მზა სახით, პროვაიდერის მიერ ყველა შესაბამისი რეგულაციის დაცვით  ოპერირებული და საწარმოო ობიექტიდან.
ადგილზე დასაშვები ოპერაციები:
1. მზა კერძების ტემპერატურული რეჟიმის შენარჩუნება და საჭიროების შემთხვევაში გაცხელება (რეგენერაცია);
1. დაფასოება, პორციებად დაყოფა და მომხმარებელზე გაცემა;
1. ცივი და ცხელი სასმელების მომზადება (ყავა, ჩაი და ა.შ.)
1. ჭურჭლისა და ინვენტარის რეცხვა/დამუშავება, სივრცის სანიტარიული მოვლა.
3.3. სამუშაო გრაფიკი
კაფეტერია უნდა ფუნქციონირებდეს სასწავლო დღეებში, სავარაუდო გრაფიკით: ორშაბათი - პარასკევი, 09:45-20:00; შაბათი 10:00-18:00. 
აკადემიური კალენდრით გათვალისწინებულ დასვენების პერიოდებში გრაფიკი შესაძლოა შეიცვალოს მხარეთა შეთანხმებით.
3.4. ასორტიმენტისადმი მინიმალური მოთხოვნები
პროვაიდერის მენიუ უნდა მოიცავდეს, სულ მცირე, შემდეგ კატეგორიებს:
1. ცხელი ძირითადი კერძი - არანაკლებ 4 ვარიანტი ყოველდღიურად, გარნირით;
1. სუპი - არანაკლებ 2 ვარიანტი ყოველდღიურად;
1. სალათები და ცივი კერძები;
1. სენდვიჩები/ორცხობილები და საცხობი ნაწარმი;
1. დესერტი;
1. ცხელი და ცივი უალკოჰოლო სასმელები;
1. ვეგეტარიანული/მცენარეული ვარიანტი - არანაკლებ 2 ყოველდღიურად;
1. სასურველია ჯანსაღი კვების ვარიანტების არსებობა (მცირე ცხიმიანობის, დაბალშაქრიანი შეთავაზებები).
კერძების ასორტიმენტი უნდა განახლდებოდეს პერიოდულად (მაგ. კვირეული მენიუს პრინციპით), მონოტონურობის თავიდან ასაცილებლად.
3.5. ფასწარმოქმნა
ფასები უნდა იყოს ხელმისაწვდომი სტუდენტებისა და თანამშრომლებისთვის. სასურველია პროვაიდერმა შესთავაზოს ფიქსირებული ფასის „სტუდენტური კომბო“ (ძირითადი კერძი + გარნირი/სალათი + სასმელი). ფასების ცვლილება მომსახურების პერიოდში დასაშვები იქნება მხოლოდ GIPA-სთან წინასწარი წერილობითი შეთანხმებით.
3.6. პროვაიდერის მიერ უზრუნველყოფილი რესურსები
1. კვალიფიციური და შესაბამისი ჯანმრთელობის დოკუმენტაციის მქონე მომსახურე პერსონალი;
1. სალარო აპარატი, უნაღდო (ბარათით) გადახდის საშუალება და ფისკალური ჩეკის გაცემა;
1. ერთჯერადი და სახარჯი მასალები, სუფთა წყალი/სასმელები;
1. ნარჩენების სეგრეგაცია და გატანა დადგენილი წესით;
1. ხილული, გასაგები და თარიღით განახლებული მენიუ ფასების მითითებით.
4. სივრცე, ინფრასტრუქტურა და ფინანსური პირობები
	\პარამეტრი
	პირობა

	კაფეტერიის ფართი
	135 მ²

	დასაჯდომი ადგილები
	50 ადგილი

	GIPA-ს მიერ მოწოდებული აღჭურვილობა
	საკვების შესანახი მაცივარი (არა დახლმაცივარი), ჭურჭელი, დანები, ჩანგლები, მიკროტალღური ღუმელი, მაგიდები, სკამები, ჭურჭლის სარეცხი მანქანა, ინდუსტრიული ნიჟარა.

	პროვაიდერის მიერ შესატანი აღჭურვილობა
	დახლმაცივრები, ყავის აპარატი.

	კომუნალური ხარჯები
	ელექტროენერგიის, წყლის, გათბობა-გაგრილების ხარჯებს ფარავს GIPA (მოიცავს იჯარის ღირებულება)

	სივრცით სარგებლობის პირობა
	ფიქსირებული ქირა - სიმბოლური (თითქმის კომუნალური ხარჯების ოდენობის). საბოლოო ღირებულება განისაზღვრება მხარეთა შეთანხმებით.

	ხელშეკრულების სავარაუდო ვადა
	11 თვე (სექტემბერი 2026 - ივლისი 2027), გაგრძელების შესაძლებლობით, მომსახურების ხარისხის შეფასების საფუძველზე


5. სავალდებულო საკვალიფიკაციო მოთხოვნები
კანდიდატი უნდა აკმაყოფილებდეს ყველა ქვემოთ ჩამოთვლილ მოთხოვნას. რომელიმე მოთხოვნის დაუკმაყოფილებლობა წარმოადგენს განაცხადის შემდგომი განხილვისგან ჩამოცილების საფუძველს.
1. რეგისტრირებულია საქართველოში, როგორც იურიდიული პირი ან ინდივიდუალური მეწარმე, და უფლებამოსილია განახორციელოს კვებითი მომსახურება;
1. საწარმოო ობიექტზე დანერგილი აქვს შესაბამისი სურსათის უვნებლობის პროცედურები;
1. უზრუნველყოფს მზა კერძების ტრანსპორტირებას სურსათის გადაზიდვისთვის განკუთვნილი, შესაბამისად აღჭურვილი სატრანსპორტო საშუალებით, ჰიგიენური და ტემპერატურული რეჟიმის დაცვით;
1. არ არის გადახდისუუნარობის/გაკოტრების ან ლიკვიდაციის პროცესში და არ აქვს ვადაგადაცილებული საგადასახადო დავალიანება;
1. იღებს სრულ პასუხისმგებლობას კაფეტერიის ოპერირებაზე, მიწოდებული საკვების უვნებლობაზე, სივრცის მოვლა-პატრონობასა და შესაძლო ზიანის ანაზღაურებაზე;
1. უზრუნველყოფს, რომ მომსახურე პერსონალს ჰქონდეს კანონმდებლობით მოთხოვნილი ჯანმრთელობის მდგომარეობის დამადასტურებელი დოკუმენტაცია და გავლილი ჰქონდეს ჰიგიენური მომზადება.
6. სასურველი (უპირატესობის მიმცემი) მოთხოვნები
1. საგანმანათლებლო დაწესებულების (უნივერსიტეტი, სკოლა, კოლეჯი) კვებითი მომსახურების გამოცდილება;
1. საკუთარი (არა ქვეკონტრაქტორის) საწარმოო ობიექტი;
1. კორპორატიული ან ინსტიტუციური კლიენტების რეკომენდაციები;
1. ონლაინ შეკვეთის/წინასწარი შეკვეთის შესაძლებლობის არსებობა.
7. კანონმდებლობასთან შესაბამისობა
პროვაიდერი ვალდებულია სრულად დაიცვას საკვების წარმოების, გადამუშავების, ტრანსპორტირების, შენახვისა და რეალიზაციის მიმართ საქართველოს კანონმდებლობით დადგენილი მოთხოვნები, მათ შორის:
1. საქართველოს კანონი „სურსათის/ცხოველის საკვების უვნებლობის, ვეტერინარიისა და მცენარეთა დაცვის კოდექსი“;
1. შრომის უსაფრთხოებისა და სახანძრო უსაფრთხოების მოთხოვნები;
1. GIPA-ს შიდა წესები, მათ შორის უსაფრთხოების, ნარჩენების მართვისა და კამპუსზე მოძრაობის რეგულაციები.
GIPA უფლებამოსილია მოითხოვოს პროვაიდერის საწარმოო ობიექტის დათვალიერება, ასევე მოქმედი ხელშეკრულების პერიოდში პერიოდულად გადაამოწმოს ჰიგიენური და ტემპერატურული რეჟიმის დაცვა.
8. წარმოსადგენი დოკუმენტაცია
განაცხადი უნდა შეიცავდეს შემდეგ დოკუმენტებს (PDF ფორმატში, ერთ ელექტრონულ წერილში):
	№
	დოკუმენტი
	სტატუსი
	წარმოდგენილია

	1
	კომპანიის ან ინდივიდუალური საქმიანობის მოკლე აღწერა (არაუმეტეს 1 გვერდი): პროფილი, გამოცდილება, სიმძლავრე, პერსონალის რაოდენობა
	სავალდებულო
	☐

	2
	ამონაწერი საჯარო რეესტრიდან (გაცემული განაცხადის წარდგენამდე არაუმეტეს 30 დღით ადრე)
	სავალდებულო
	☐

	3
	საგადასახადო რეგისტრაციის დამადასტურებელი დოკუმენტი
	სავალდებულო
	☐

	4
	მენიუს სრული ვერსია კერძებისა და ფასების მითითებით (იხ. თავი 9)
	სავალდებულო
	☐

	5
	რეკომენდაციები ან მიმდინარე/დასრულებული ანალოგიური კონტრაქტების ჩამონათვალი (ასეთის არსებობის შემთხვევაში
	სასურველი
	☐


9. მენიუსა და ფასების წარდგენის ფორმა
მენიუ უნდა წარმოდგენილ იქნას დანართი #2-ის (ექსელის ფაილი) მეშვეობით. ფასები მითითებული უნდა იყოს ლარში, დღგ-ის ჩათვლით. 

10. პასუხისმგებლობა
10.1. პროვაიდერი სრულად და ერთპიროვნულად არის პასუხისმგებელი მიწოდებული საკვების უვნებლობასა და ხარისხზე, მათ შორის საწარმოო ობიექტში მომზადების, შენახვის, ტრანსპორტირებისა და ადგილზე გაცემის ყველა ეტაპზე.
10.2. პროვაიდერი პასუხისმგებელია კაფეტერიის სივრცის, მასში განთავსებული ავეჯისა და აღჭურვილობის მოვლა-პატრონობაზე, ასევე მისი ან მისი პერსონალის მოქმედებით/უმოქმედობით გამოწვეული ზიანის სრულ ანაზღაურებაზე.
10.3. პროვაიდერი პასუხისმგებელია მესამე პირების (მათ შორის სტუდენტების, თანამშრომლების, სტუმრების) მიმართ წარმოშობილ ნებისმიერ პრეტენზიაზე, რომელიც უკავშირდება მისი მომსახურების ხარისხს ან საკვების უვნებლობას.
10.5. საკონტროლო ორგანოებთან ურთიერთობა, ნებართვები, რეგისტრაციები და მათთან დაკავშირებული ხარჯები პროვაიდერის პასუხისმგებლობაა.
11. შერჩევის პროცესი და ვადები
	ეტაპი
	შინაარსი
	ვადა

	I
	განაცხადებისა და დოკუმენტაციის მიღება
	2026 წლის 11 აგვისტომდე

	II
	დოკუმენტაციის შესაბამისობის შემოწმება და პირველადი შერჩევა
	12-14 აგვისტო

	III
	შერჩეულ კანდიდატებთან შეხვედრა, საჭიროების შემთხვევაში - დეგუსტაცია და საწარმოო ობიექტის დათვალიერება
	15-19 აგვისტო

	IV
	პირობების დაზუსტება და ხელშეკრულების გაფორმება
	24 აგვისტო – 4 სექტემბერი

	V
	კაფეტერიის მუშაობის დაწყება
	არაუგვიანეს 2026 წლის 14 სექტემბრისა


12. განაცხადის წარდგენის წესი
1. განაცხადი წარმოდგენილი უნდა იყოს ელექტრონული ფოსტით მისამართზე: n.liluashvili@gipa.ge
1. წერილის სათაურში (subject) მიუთითეთ: „ინტერესთა გამოხატვა - უნივერსიტეტის კაფეტერია“;
1. ყველა დოკუმენტი - PDF ფორმატში, ხოლო დანართი #2 ასევე ექსელის ფაილის სახით; 
1. ვადის დარღვევით წარმოდგენილი განაცხადი არ განიხილება;
1. დოკუმენტაცია წარმოდგენილი უნდა იყოს ქართულ ენაზე; უცხოენოვან დოკუმენტს უნდა დაერთოს თარგმანი;
საკონტაქტო პირი: ნინო ლილუაშვილი, GIPA-ს შესყიდვების მენეჯერი. მობ.: 579 44 41 47; ელ. ფოსტა: n.liluashvili@gipa.ge
13. დათქმები
13.1. GIPA არ არის ვალდებული დაასაბუთოს განაცხადის შერჩევის ან უარყოფის მოტივები.
13.2. GIPA უფლებამოსილია ერთდროულად აწარმოოს მოლაპარაკება რამდენიმე კანდიდატთან, ასევე მიმართოს ბაზარს განმეორებით.
13.3. წარმოდგენილი ინფორმაცია დამუშავდება მხოლოდ წინამდებარე პროცედურის ფარგლებში, პერსონალურ მონაცემთა დაცვის კანონმდებლობის შესაბამისად.
13.4. კანდიდატის მიერ არაზუსტი ან შეცდომაში შემყვანი ინფორმაციის წარდგენა წარმოადგენს განაცხადის ჩამოცილების საფუძველს.

